**Samordnet Rapportering 2021**

«Årets vakreste» eventyr er det kanskje ikke – men en viktig oppgave for alle idrettslag er det.  
1. april åpnes ***Samordnet Rapportering 2021*** med rapportering av aktiviteten fra 2020.  
Siste frist for rapportering er 30. april 2021.   
I den forbindelse er det noen endringer som klubbene må være klar over og viktige ting å få rapportert:

* Medlemstall pr 31.12.20:
  + Kontroller eller bytt navn på **politiattestansvarlig** om klubben har aktivitet for  
    barn og unge under 19 år, samt psykisk utviklingshemmede uansett alder
  + Kontroller eller bytt navn på **barneidrettsansvarlig** om klubben har aktivitet for barn under 13 år
  + Nytt av året er at «**Hent medlemstall**» betyr betalende medlemmer. Feltet kan overskrives i 2021 om klubben har benyttet annen fakturering enn via medlemssystemet.

(Er klubben en **særidrettsklubb**, fortsetter rapportering til Aktivitetstall. **Fleridrettslag** gjennomfører øvrig rapportering først, for *deretter* å rapportere antallet *aktive medlemmer* for hvert medlemskap klubben har til ulike særforbund)

* Aktivitetstall pr 31.12.20 (registrer aktive pr idrettsgren, da blir det riktig på gruppenivå):
  + «**Hent aktive medlemmer**» kan benyttes, men kan overskrives som for medlemstall.

Dette tallet skal inkludere de aktive **funksjonshemmede**.

* + Hvis dere har **funksjonshemmede utøvere**, skal klubben krysse «Ja» i feltet nedenfor og oppgi antall funksjonshemmede utøvere pr kjønn og alder.   
    Har dere ikke aktivitet for funksjonshemmede, må dere svare «Nei».   
    Man må svare «Ja» eller «Nei» for å komme videre i rapporteringen.
* Ny oppgave i årets rapportering: Årsmøte
  + Oppgi den **totale omsetningen** i klubben (inntekter) for 2020
  + Oppgi de **totale driftskostnader** i klubben for 2020
  + Last opp **årsmøteprotokoll** (evt dokumentasjon av valg) og **årsregnskap** for 2020 (pdf-format)
* Organisasjonsdata – sørg for å registrere riktig **kontonummer** og **kontaktinfo** til klubben
* Momskompensasjon:  
  God veiledningsvideo ligger tilgjengelig på siden. Vi anbefaler å søke allerede i april slik at det ikke går i den berømte «glemmeboka».
  + Dersom årsmøtet ikke er gjennomført og klubben ikke har årsmøtegodkjent regnskap, så kan man søke momskompensasjon på et senere tidspunkt. **Siste frist er 15. august 2021**.
* Styre og ledelse:
  + Last opp årsmøteprotokoll om dette ikke er gjort tidligere

Noen flere endringer kan komme, uten at dette skal vanskeliggjøre rapporteringen.

NIF sender ut eget nyhetsbrev til alle idrettslag om Samordnet Rapportering 1. april 2021.   
Blant annet med informasjon om eget **Webinar 8. april 2021**, som en demonstrasjon av gjennomføringen av Samordnet Rapportering.

I tillegg kan dere mer enn gjerne kontakte Innlandet Idrettskrets:  
Jørn Skjærvik – mobil 94164290 – e-post [JornGunnar.Skjaervik@idrettsforbundet.no](mailto:JornGunnar.Skjaervik@idrettsforbundet.no)   
Helen Skansen – mobil 94865690 – e-post [Helen.Skansen@idrettsforbundet.no](mailto:Helen.Skansen@idrettsforbundet.no)   
  
LYKKE TIL!